—Miìrs. €lizabeth ones, 


ABERGWENLLAN FARM, GER LLANOVER 


— 


$ ys —_ 
fe £ er 
Mf C4 39 - 2 


s NN 
Ê 
a Âm ^e 


Yr hon a hunodd yn yr Iesu, Ebrill ae Fe 


YN 5G MLELWYDD OED. 


EN rwygwr rhyfeddol yw angau yn para, 
Dattoda'r cylymau agosaf y sydd, 
A thora undebau cadarnaf y ddaear, 
A'r gân droir yn wylo lle bynag y bydd; 
Bu fferm Abergwenllan, yn ardal Llanover, 
Un amser yn gartref dedwyddwch, a chân; 
Ond angau ddaeth yno i dalu ymweliad, 
A'r llonder hapusawl ddarfyddodd yn lân. 


Ow! oiwg brwddglwyfus yn Mynwent Llanover, 
Dwfn dristwch deyrnasa yn awr ar bob gwedd, 
Y wraig hoff, ofalus, a'r fam dyner-galon, 
Osodir i orwedd yn ngwely y bedd ; 
JoHN JoNEs welir yna'n alarus ei deimlad, 
“Rol colli cydmares a garai mor fawr, 
A. phump o blant anwyl mewn galar gorlethol, 
Yn wylo 'rol colli mam dirion yn awr. 


O angau, O angau, paham buost mor greulon ? 
Paham nad aet heibio i fangre mor gu? 
Paham y dadweiniaist dy gleddyf i daro, 
Un ydoedd bob amser mor anwylini?— 
Ond byddar yw angau i hiraeth a galar, 
Ni wrendy ar gwynion trigolion y llawr, 
On'te ni fuasai ein MEISTRES JONES anwyl, 
'Yn gaeth o tan gloion y beddrod yn awr. 


Ein chwaer 'madawedig yn ol y gorchymyn, 
Wnaeth gofio'i Chreawdwr yn moreu ei hoes, 
Yn ardal Llanwrda, o fewn i wlad Myrddin,— 
A'i hoffder oedd darllen am Iesu a'i Groes; 
Âr ol iddi fyned i'r stâd briodasol, 
Y Beibl oedd rheol ei bywyd o hyd, 
Hwn ydoedd ei chwmpawd mewn stormydd o drallod, 
A llewyrch i'w llwybrau 'n anialwch y byd. 


Cadd bump o anwyliaid i'w magu i fyny, 

Sef Margaret, a Dafydd, a James, nghyd âg Ann; 
Elizabeth hefyd, yr ie'ngaf o'r teulu,— 

Gwnaeth drostynt bob amser yn ffyddlon ei rhan ; 
Cynghorai hwy'n ddyfal i gadw rhag pechod, 

A 'mofyn am Iesu yn Geidwad mewn pryd, 
Gweddiai'n daer drostynt am gyrnorth o'r nefoedd, 

I'w cadw rhag rhedeg i rysedd y byd. 


Dowlais. 


Dioddefodd ei chystudd yn hynod o dawel, 
Heb rwgnach yn erbyn trefniadau y nef, 
Yn nghanol ei phoenau clodforai ei Cheidwad, 
A llwyr ymfoddlonai i'w 'wyllys fawr Ef; 
Cyfeiriai yn aml at eiriau y Salmydd, 
(Er bod mewn mawr boenau yn hynod a wael), 
Sy'n dweyd fod y duwiol yn galw ei Brynwr, 
Mewn amser cyfaddas, tra galler ei gael. 


A phan oedd yn teimlo ei thraed-fel-yn oeri, 
Yn rhydiau yr afon,—mor hyfryd pryd hyn 
Adroddai ei theimlad, a'i llygad yn canfod 
Goleuni nefolaidd trwy gaddug y glyn; 
Canfyddai ei Cheidwad, cyfarchai e'n siriol, 
“ O Iesu fy Mhrynwr, rho i mi dy hedd, 
A phan y dyhunaf yn lân ar dy ddelw, 
Digonir fy enaid, gan degwch dy wedd.” 


Ei phriod galarus sydd heddyw mewn trallod, 
'Rol colli cydmares a garai mor fawr ; 

Hwy fuont yn cyd-rwyfo yn hir ar fôr bywyd, 
Mae wedi ei adael yn unig yn awr : 

Awyrgylch ei deimlad sy'n ddu a chymylog, 
Rhyw wâg ac afluniaidd i'w olwg yw'r byd,— 

O cofia y geiriau, “ Mae Barnwr y gweddwon 
Yn aros yn un a'i addewid o hyd.” 


A chwithau, Blant anwyl, sydd heddyw'n amddifaid, 
Yn wylo'n alarus 'rol colli eich mam, 

O cofiwch fod Tad yr Amddifaid yn aros, 
Yn barod i'ch noddi rhag cwrdd ag un cam; 

O peidiwch a wylo fel rhai sydd heb obaith, 
Ond cadwch yn agos at Iesu o hyd, 

Ac yna cewch gwrddyd eich mam mewn dedwyddwch, 
Yn nghwmni eich Ceidwad 'nol gadael y byd. 


Yn hyn ymgysurwn,—ni chollwyd mo honi, 
Na dim ond y rhan farwol a rowd yn y bedd, 
Mae'r enaid yn ddiogel yn nghwmni yrresu, 
Ar fryniau Caersalem yn moli mewn hedd ; 
Mae gadael y ddaear yn enill tragwyddol, 
. Ì'r sawl fo'n ymddiried yn unig Fab Duw; 
Ac nid yw gwaith angau ond brysio'n symudiad, 
O fyd y gofidiau i'r nefoedd i fyw. 


Tmuos. DaviEs (Ceiriosydd). 





